text: ForsíðaFeløginiEstetiskur fimleikurReglugerðirKappingarDómararAldursbólkarAmboðsfimleikurReglugerðirKappingarTil samskiparar fyri amboðsfimleikinAldursbólkarDómararKappingarúrslitLandsliðSamskipan á landsliðunumVenjararKappingarÚttøka til landsliðiðBreiddarfimleikurHent leinkiFimleikafagnaðurReglugerð fyri FimleikafagnaðinFimleikagallaUndirvísingKappingarTíðindasavnUm Føroya FimleikasambandStarvsnevndViðtøkur hjá FFSEtiskar leiðreglur
text: #000000
text: ReglugerðirKappingarTil samskiparar fyri amboðsfimleikinAldursbólkarDómararKappingarúrslitLandsliðSamskipan á landsliðunumVenjararKappingarÚttøka til landsliðið
text: #000001
text: Samskipan á landsliðunumVenjararKappingarÚttøka til landsliðið
text: #000002
text: Í gjár var árliga fimleikagalla á skránni. Tað var eitt sera hugnaligt kvøld, og sum vanligt heiðraðu vit ársins. Hetta vóru úrslitini:
text: #000003
text: Ársins amboðsíðkari á mannfólkasíðuni: Vilhelm Seyer
text: #000004
text: Vilhelm Seyer, frá Fimleikafelagið Ljósið, vinnur fyri Ársins amboðsíðkari hjá dreingjum/monnum. Hann hevur gjørt fimleik í nógv ár. Hann er áhaldandi og blívur við at gera framstig. Hann er ein umhugsin íðkari at hava á liðnum. Altíð klárur at hjálpa til við teimum yngru íðkarunum.
text: #000005
text: Astirð Nanly Breckmann, frá Havnar fimleikafelag, vinnur ársins amboðsíðkari hjá gentum/kvinnum. Ferð eftir ferð hevur Astrið prógvað at hon er ein av dugnaligastu amboðsfimleikarunum í Norðanlondum. Hon leggur støðið fyri føroyskan amboðsfimleik frameftir, og úrslitini tala fyri seg.
text: #000007
text: Lea Sundberg Eliasen og Gertrud Tórdóttir, venjarar hjá smágentunum Norma frá Ljósinum, vinna ársins venjaratoymi í estetiskum fimleiki. Eldhugaðar, raskar og nærlagdar í venjingunum. Tær stremba altíð eftir at gera fimleikararnar betur, teimum eydnaðist at vinna greipuna við teirra liði í ár, og vit ivast ikki í at tær fara at menna nógvar ungar fimleikarar framyvir.
text: #000009
text: Rúni Lamhauge vinnur ársins venjari á manssíðuni.
text: #000012
text: Fimleikafelagið Støkk hevur í ár havt tann heiður at hava føroyskan høvuðsvenjara, sum er Rúni Lamhauge.
text: #000013
text: Hann hevur saman við sínum toymi megnað at lyft tekniska støðið við áhaldandi at søkja sær kunnleika, frá professionellum venjarum uttanlands.
text: #000014
text: Í vár var toymið saman við fimleikarunum á venjarlegu í Íslandi. Har fingu tey nógvan íblástur, av tí at tey vandu saman við íslendskum fimleikarum á høgum støði.
text: #000015
text: Rúni stendur á odda fyri hvørjari venjing og megnar hann, saman við toyminum, at fáa eldhugaðar fimleikarar, sum við støðugari venjing betra sín fysiska form, og við tað at toymið samstarvar væl, mennast fimleikararnir bæði kropsliga og sálarliga.
text: #000016
text: Venjararnir í kappingarliðinum hjá Flog, Remi, Sólgerð og Anna, vinna ársins venjaratoymi hjá gentur/kvinnum. Uppá tvey ár hevur hetta toymið megnað at fáa góð úrslit; við trimum íðkarum á liðinum til FM, fingu tey eina gullmedalju og eina bronsumedalju við heim. Harafturat eru fleiri íðkarar sum hava klárað seg væl til góðkenningarnar, sum hava verið í ár.
text: #000018
text: Tey hava verið málrættað og megnað, at lyfta liðið uppá kappingarniveau og íðkararnir hava ment seg, bæði mentalt og fysiskt.
text: #000019
text: Smágentur Luna úr Støkk vinna fyri ársins drakt. Henda draktin hevur ein serstakan ljósareyðan lit, ið veruliga skínur ígjøgnum. Draktin hóskar seg serstakliga væl til fimleikararnar á liðinum, og er sera hóskandi til teirra aldur. Drakt og rørslur hóska væl saman og saman við festliga tónleikinum fellur alt í eina hægri eind.
text: #000021
text: Aleksandra Fríðudóttir, frá fimleikafelagnum Støkk, er ársins stjørnuskot. Hon hevur tikið seg sera nógv fram hetta fimleikaárið. Hon hevur megna at flutt seg tvey stig upp í ár, og vunnið gull á bita og silvur í all round til FM. Hon hevur viljan, stílin og hjarta fyri fimleikinum. Hon gevst ikki fyrr enn hon hevur nátt sínum málum. Við sínum flotta stíli, vilja at gerast betur og ágrýtni, kann hon koma sera langt í fimleikinum.
text: #000022
text: Kvinnuunglingarnir Rósan, frá Støkk, vinnur ársins lið. Tær hava aftur í ár megnað at tikið seg fram. Við eldhugaðum venjarum og íðkarunum hava tær aftur í ár víst, at tær saman megna at lyfta støðið á estetiska fimleikinum í Føroyum.
text: #000023
text: Gentur Svalan, frá fimleikafelagið Støkk, vinna ársins seriu. Jenni og Mira hava gjørt seriuna hjá Svaluni, ið veruliga hóskar seg til íðkararnar á liðinum.
text: #000025
text: Koreografarnir handan seriuna hava megnað at rakt støðið á íðkarunum sera væl, soleiðis at tær á tann hátt fáa brúkt sínar dygdir til fulnar.
text: #000026
text: Felagsliðið hjá Fimleikafelagnum Støkk vinnur Ársins Heiður. Felagsliðið er eitt nýtt átak hjá Støkk, ið byrjaði tá hetta fimleikaárið fór av bakkastokki. Liðið er fyri øll tey, ið dáma væl at gera fimleik og sum ynskja fleiri fimleikaløtur, venjingar og upplivingar. Høvuðsendamálið við felagsliðnum er at økja um samanhaldið, trivnaðin og felagskensluna í felagnum. Fyri at luttaka á felagsliðnum er einasta krav, at tú longu ert íðkari ella venjari í Støkk og ert millum 12 og 100 ár.
text: #000027
text: Felagsliðið var sera væl móttikið og heili 65 støkkarar vóru partur av liðnum. Íðkararnir vóru ein góð blanding av kvinnum, monnum, gentum og dreingjum – bæði innan breidd og kappingarfimleik. Á henda hátt fingu vit samantvinna ymsu fimleikagreinarnar í felagnum. Liðið framførdi til árligu fimleikaframsýningina hjá Støkk í mars og tók lut sum gestalið í framsýningini hjá Flog. Eisini vóru øll á venjingarlegu í februar mánað. Støkk hevur lagt stóra orku í hetta nýggja átakið hjá felagnum, og hevur sera góðar vónir um at liðið fer at vaksa og økja áhugan at gera fimleik og styrkja bæði breiddar- og kappingarfimleikin.
text: #000028
text: Rokningar verða at senda til fimleikur@fimleikur.fo
text: #000029
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000038
text: Les meira um okkara cookie politikk her
text: #000041